A LÉGIJÁRMŰ-VEZETÉS FELSŐOKTATÁSI SZAKKÉPZÉS
ALKALMASSÁGI VIZSGÁLATAINAK KÖVETELMÉNYEI

1. A REPÜLŐORVOSI VIZSGÁLAT:
Javasoljuk, hogy október – december hónap során végeztessék el.
Helyei: https://kozlekedesihatosag.kormany.hu/documents/d/legugyi-szakszolgalati-hatosagi-foosztaly/aemc-nyilvantartas-260323?download=true
a) Nemzeti Népegészségügyi Központ Budapest, Nagyvárad tér 2. III. emelet
Bővebb információ: a fenti honlapon. 
A vizsgálatra  a 06-30-633 5264-es és a 06-30-940 0847-es telefonon jelentkezhet be. Ott részletes tájékoztatást kap a vizsgálatokkal kapcsolatos tudnivalókról (például a térítési díjról).
A vizsgálatra vigye magával a személyi okmányait, TAJ kártyáját, minden korábbi egészségügyi dokumentumát, az esetleges betegségeiről szóló zárójelentéseket, és ha van, a szemüvegét is. 
Amennyiben rendelkezik repülőorvosi engedéllyel, kérjük, vigye magával a vizsgálatra. 
Felhívjuk a figyelmét, hogy amennyiben a múlt évben szerzett hatósági minősítést, szíveskedjék ellenőrizni az érvényességét. Hatósági minősítésének a jelentkezéskor érvényesnek kell lennie, ellenkező esetben a jelentkezési előfeltételeknek nem felel meg, a jelentkezése érvénytelenné válik!
b) A repülőorvosi vizsgálat az MH. EK. Repülőorvosi Alkalmasságvizsgáló és Gyógyító Intézetben (Kecskemét RAVGYI) is elvégeztethető előzetes egyeztetés után (6000 Kecskemét Balaton út 17.). 
Bővebb információ és jelentkezés: a fenti honlapon vagy a 06-76-581-600/3331-es melléken.
c) A Pharmaflight Aeromedical Center, Debrecen is végez Class 1. osztályú, első vizsgálatot. Bővebb információ: a fenti honlapon és a +36 52 870 280-as telefonon.

2. PÁLYAALKALMASSÁGI VIZSGÁLAT: A TRÉNER FLIGHT ACADEMY KFT.-NÉL TÖRTÉNIK.
Helye: Nyíregyházi repülőtér, Tréner Flight Academy Kft. 
4400 Nyíregyháza, Repülőtér út 1. 
Időpont-egyeztetés és információ: dorka.takacs@trenerkft.hu +36 (70) 626-17-28 
A vizsgálat időtartama kb. 5 óra.
Tartalma:
Számítógépes teszt: matematika, fizika és angol nyelvtudás szintfelmérés, kordinációs vizsgálat, memória, orientáció és terhelhetőség vizsgálat.
Személyes motivációs elbeszélgetés.
Javasoljuk elolvasni a https://forum.index.hu/Article/showArticle?t=9070037 honlapon lévő 
hozzászólásokat (I.Am.Norbert 2262 számú hozzászólását Nyíregyházi pilótaképzés - Index Fórum ).
A teljes vizsgálat - a számítógépes teszt is - angol nyelven történik! A vizsgálatra 9 órakor, kipihenten kell megjelenni. Javasoljuk, hogy előtte lévő éjszakára a Sandra Hotelben (06 42 440 031) foglaljon szállást.
A személyi igazolványát, valamint a lakcímkártyáját szíveskedjék minden vizsgálatra magával vinni.

